Kooperativa - Regionalna platforma za kulturu
<s>Kooperativa - Regionalna platforma za kulturu (skraćeno: Kooperativa) je nevladina, nestranačka i neprofitna udruga pravnih osoba.</s><s>Kooperativa djeluje kao regionalna mreža organizacija i nacionalnih mreža koje djeluju na području nezavisne kulture i suvremene umjetnosti u Jugoistočnoj Europi.</s>

<s>Kooperativu je osnovala 21 organizacija s područja nezavisne kulture iz Bosne i Hercegovine, Crne Gore, Hrvatske, Kosova, Sjeverne Makedonije, Slovenije te Srbije.</s><s>Sredinom lipnja 2022. godine u Kooperativi je bilo 38 članica koje su aktivne u svim područjima suvremenog kulturnog i umjetničkog stvaralaštva.</s>

<s>Povijest
Krajem godine 2004.</s><s>Savez udruga Klubtura / mreža Clubture započeo je okupljati organizacije koje su se bavile nezavisnom kulturom s područja bivše Jugoslavije koje su najprije zajednički pokrenule pilot-projekt, a zatim i dugogodišnji program Regionalna inicijativa Clubturea.</s><s>Različitim skupovima, zajedničkim radom i razmjenom programa, ta je inicijativa povezala više od stotinu organizacija iz Bosne i Hercegovine, Hrvatske, Makedonije, Slovenije i Srbije.</s>

<s>Od 2005. do 2007. godine pripreman je i realiziran pilot-projekt programske razmjene i suradnje u regiji kroz koji je izgrađena neformalna suradnička platforma na istim načelima na kojima je zasnovana i mreža Clubture u Hrvatskoj.</s><s>Kao osnovno pitanje u tom se trenutku nametnulo kako stvoriti mehanizam za održivu suradnju organizacija s područja nezavisne kulture, budući da je količina programskog sadržaja počela bujati, dok je financijska podrška institucija u potpunosti izostajala.</s>

<s>Od 2009. do 2011. godine provođen je javni konzultativni proces pod nazivom Exit Europe.</s><s>Središnje događanje u okviru procesa bila je međunarodna konferencija Exit Europe – nove geografije kulture koja je održana u Zagrebu u studenom 2009. godine.</s><s>Toj su konferenciji prethodila dva događanja organizirana u Sarajevu i Skoplju u listopadu iste godine.</s><s>Na njima se u opširnoj raspravi kritički razmatrali paralelni procesi definiranja europskih kulturnih politika i proširenja Europske Unije na prostor Jugoistočne Europe iz perspektive dionika s nezavisne kulturne scene.</s>

<s>U prvoj polovici 2012. godine definirana je opća struktura buduće platforme, koraci u procesu razvoja te osnovni elementi modela suradnje.</s><s>20. srpnja 2012. godine održana je osnivačka skupština Kooperative – Regionalne platforme za kulturu na kojoj su definirani osnovni ciljevi.</s><s>Neki od ciljeva su osiguranje okvira za dugoročnu i održivu projektnu suradnju i programsku razmjenu između aktera nezavisne kulture u regiji te jačanje kapaciteta organizacija kroz transfer dobrih praksi i znanja.</s>

<s>Organizacije osnivači
Organizacije osnivačice platforme su: 
 Centar za savremenu umjetnost iz Sarajeva
 Omladinski kulturni centar "Abrašević" iz Mostara
 Udruženje za kulturu i umjetnost CRVENA iz Sarajeva
 EXPEDITIO iz Kotora
 Drugo more iz Rijeke
 Multimedijalni institut iz Zagreba
 DokuFest iz Prizrena
 Qendra për Hulumtime dhe Politikë Gjinore / Centar za istraživanje i rodne politike iz Prištine
 Lokomotiva - Centar za novi inicijativi vo umetnosta i kulturata iz Skoplja
 Mladinski kulturen Centar iz Bitole
 Kontrapunkt iz Skoplja
 Kulturen centar Media artes iz Ohrida
 Ploštad Sloboda iz Skoplja
 Asociacija, društvo nevladnih organizacij in samostojnih ustvarjalcev na področju kulture in umetnosti iz Ljubljane
 Društvo za kulturno, založniško in producentsko dejavnost Pekinpah iz Ljubljane
 Zavod Exodos iz Ljubljane
 Asocijacija Nezavisna kulturna scena Srbije iz Beograda
 Fond B92 / Kulturni centar Rex iz Beograda
 Remont - nezavisna umetnička asocijacijacija iz Beograda
 Udruženje građana KIOSK iz Beograda
 Savez udruga Klubtura / mreža Clubture iz Zagreba</s>

<s>Ustroj
Predsjednik Upravnog odbora je Davor Mišković.</s><s>Upravni odbor ima 5 članova/ica.</s>

<s>Odabrani projekti
 Regional Lab: New Culture Spaces and Networks as drivers of an Innovative and Sustainable Bottom-up Development of Regional Collaboration - cilj je projekta ponuditi okvir i infrastrukturu za razmjenu, jačanje i zagovaranje novih, demokratskih i participativnih modela upravljanja, kao i za djelovanje u čitavoj regiji te za međusobnu podršku nezavisnih kulturnih aktera.</s><s>Twinning – program osnaživanja kapaciteta za organizacije i kulturne centre.</s><s>Mentorski programi - program osnaživanja kapaciteta za umjetnike i kulturne radnike.</s><s>Razmjena – cirkulacija umjetničkih djela i produkcija unutar regije kroz programsku razmjenu između nezavisnih kulturnih centara.</s><s>Ljetna škola u Ohridu – obrazovni format.</s><s>Source books – publikacije utemeljene na dokazima koje prikupljaju i artikuliraju znanje o inovativnom razvoju odozdo prema gore.</s>

<s>Izvori</s>

<s>Vanjske poveznice 
 Mrežna stranica Kooperative - Regionalne platforme za kulturu
 Facebook stranica Kooperative - Regionalne platforme za kulturu</s>

<s>Hrvatske udruge
Nezavisna kultura u Hrvatskoj
Mrežne organizacije</s>

